ai4bharat/Pralekha huggingface dataset:
زراعت اور کاشتکاروں کی فلاح و بہبود کی وزارت
زراعت اور کسانوں کی بہبود کے مرکزی وزیر کی قیادت میں ہندوستانی وفد نے اسرائیل کے زرعی تحقیق کے ادارے وولکینی انسٹی ٹیوٹ کا دورہ کیا
زراعت اور کسانوں کی بہبود کے مرکزی وزیر جناب نریندر سنگھ تومر کی قیادت میں ایک ہندوستانی وفد نے دس مئی 2022 کو زرعی تحقیق کی تنظیم  وولکینی انسٹی ٹیوٹ کا دورہ کیا جو اسرائیل کی زراعت اور دیہی ترقی کی وزارت کے تحت ہے۔ جناب تومر نے اے آر او کے افسران کے ساتھ ہندوستان کے حوالے سے زراعت میں تکنیکی ترقی پر مختلف امور پر بات چیت کی جو موضوعات زیر بحث آئے ان میں محفوظ ماحول میں فصلوں کی کاشت، تازہ پانی کی ماہیگیری، پودوں کے تحفظ کی جدید تکنیک اور کٹائی کے بعد کی سائنس اور ٹیکنالوجی کے معاملے شامل ہیں۔
اے آر او وولکینی انسٹی ٹیوٹ زراعت اور دیہی ترقی کی اسرائیل کی وزارت کے تحت کام کرنے والے چھ اداروں کے ساتھ پلانٹ سائنس، جانووروں کی سائنس، پودوں کے تحفظ ، مٹی، پانی اور ماحولیات کی سائنس زرعی انجینئرنگ اور کٹائی کے بعد کی اور خوراک کی سائنس کا ذمہ دار ہے۔ اسرائیل کا جین بینک آف ایگریکلچر کروپ بھی اے آر او وولکینی سنٹر کمپلکس میں قائم ہے۔
اے آر او خاص طور سے بنجر زمینوں پر کاشتکاری، پرتوجہ مرکوز کرتی ہے جس سے زراعت سے متعلق تمام وسائل کی کمی والے ملک اسرائیل کو دنیا بھر میں سب سے اونچی سطح پر زرعی پیداوار حاصل کرنے میں کامیابی حاصل ہوئی۔اے آر او کے ان مختلف بین الاقوامی ، علاقائی اور قومی اداروں کے ساتھ قریبی رابطے ہیں جو بہترین زرعی طور طریقوں کے فروغ میں لگے ہوئے ہیں، خاص طور سے یو این فوڈ اینڈ ایگریکلچر آرگنائزیشن کے ساتھ اچھے رابطے ہیں۔
ہندوستان سے تقریبا ساٹھ پوسٹ ڈاکٹریٹ فیلوز اے آر او وولکینی سنٹر کے مختلف اداروں میں تحقیقی سرگرمیوں میں مصروف ہیں۔ فیلو شپ عموما تین ماہ سے دو سال تک کے لئے دی جاتی ہے۔ ہندوستانی وفد نے اے آر او وولکینی سنٹر میں ہندوستانی پوسٹ ڈاکٹرل فیلوز کے ساتھ جدید ترین زرعی تکنیک پر تبادلہ خیال کیا۔
وزیراعظم کا دفتر
کھڑکیہ سے جاتھابازار تک 17کلومیٹر طویل سڑک کی تعمیر سے کُشی نگر کی ترقی کو مزید طاقت ملے گی :وزیراعظم
وزیراعظم جناب نریندرمودی نے کہاہے کہ اترپردیش میں کُشی نگر لوک سبھا حلقے میں کھڑکیہ سے جاتھابازار تک 17کلومیٹر طویل سڑک کی تعمیر سے کشی نگر کی ترقی کو مزید طاقت حاصل ہوگی ۔
کشی نگرکے ممبرپارلیمنٹ جناب وجے کماردوبے کی ایک ٹوئیٹ کے جواب میں وزیراعظم نے ٹوئیٹ کیا :
‘‘اس سے کشی نگرکی ترقی کومزیدطاقت حاصل ہوگی ’’۔

U -2115
(
عملے، عوامی شکایات اور پنشن کی وزارت
مرکزی وزیر ڈاکٹر جتیندر سنگھ نے آج نورتھ بلاک میں ای بک۔آئی اے ایس افسران کی سِول لسٹ۔2022 جاری کی
وزیر موصوف نے کہا کہ گزشتہ آٹھ برسوں میں لائی گئی اصلاحات میں گورننس اصلاحات اور اصلاحات عمل میں لانے والوں کی اصلاحات شامل ہیں
آج نورتھ بلاک میں ایک بک آئی ایس فسران کی سول لسٹ ۔2022 کا اجراء کرتے ہوئے سائنس اور ٹیکنالوجی کے مرکزی وزیر مملکت  ارضیاتی سائنس کے وزیر مملکت ، وزیر اعظم کے دفتر میں وزیر مملکت عملے، شکایات عامہ اور پنشن ، ایٹمی توانائی اور خلا کے وزیر مملکت ڈاکٹر جتیندر سنگھ نے کہا ہے کہ گزشتہ آٹھ برسوں میں عملے ، شکایات عامہ اور پنشن کے محکمے کی جانب سے کئی انقلابی اصلاحات لائی گئیں ہیں۔ جنھیں دو زمروں میں رکھا جاسکتا ہے۔ گورننس سے متعلق اصلاحات اور حکمرانی میں عمل میں لانے والے مقتدرین سے متعلق اصلاحات. آئی اے ایس افسران کی سول لسٹ 2022 کا آج اجرا ء کرتے ہوئے ڈاکٹر جتیندر سنگھ نے کہا کہ یہ متنوع فہرست دستیاب تفصیلات کی بنیاد پر صحیح کام کے لئے صحیح آفیسر کا انتخاب کرنے میں مدد دے گی اور مختلف عہدوں پر کام کرنے والے افسروں کے بارے میں عام آدمی کو جانکاری فراہم کرے گی۔ انھوں نے کہا کہ ای اب آئی ایس افسران کی سول بک 2022 محکمے کی جانب سے حکومت ہند کی ڈیجیٹل انڈیا مہم میں حصہ لینے کی ایک کوشش ہے۔
وزیر اعظم نریندر مودی کی قیادت میں سال 2014 سے جو گورننس اصلاحات لائی گئی ہیں ان کی بات کرتے ہوئے ڈاکٹر جتیندر سنگھ نے کئی انوکھے خیالات کا ذکر کیا جن میں صدیوں پرانے نوآبادیاتی طریقے یعنی دستاویزات کی کسی گزیٹڈ افسر سے تصدیق کرانا شامل ہے۔ اسے بدل کر خود تصدیق کا طریقہ شروع کیا گیا ۔ اسکے علاوہ گروپ بی  اور گروپ سی اسامیوں کے لئے 2016 سے انٹریوز کو ختم کیا گیا ۔ نئے آئی ایس افسران کے لئے تین مہینے کی مرکزی حکومت میں معاون سکریٹری کی خدمات، پی ایم ایکزیکیٹو ایوارڈز کی نوعیت میں تبدیلی اور ایسے پندرہ سو قاعدوں ضابطوں کو ختم کرنا جو فرسودہ ہوچکے تھے۔
اسی کے ساتھ وزیر موصوف نے کہا کہ مشن کرم یوگی سب سے زیادہ انقلابی تبدیلی ہے جو سول سرونٹس سے متعلق ہے۔ ای بک آئی اے ایس سول لسٹ بھی دوسرے زمرے کی اصلاح ہے۔
یہ سول لسٹ کا 67 واں ایڈیشن اور پی ڈی ایف میں ای بک کا دوسرا یڈیشن ہے، آئی اے ایس سول لسٹ میں افسران کے بیچ، کیڈر، موجودہ پوسٹنگ ، پے اسکیل ، تعلیمی استعداد اور ریٹائر منٹ کی تاریخ کے علاوہ ان کی کیرئر کے اعتبار سے صلاحیت ، اگلے پانچ برسوں میں ریٹائر ہونے والے آئی ایس افسروں کی تعداد وغیرہ شامل ہے۔
عملے اور تربیت کا محکمہ آئی اے ایس افسران کی کیڈر کنٹرولنگ اتھارٹی ہے اور سول لسٹ اسٹیٹ کیڈرز سے ملی جانکاری کی مدد سے تیار کی جاتی ہے۔ ای بک آئی اے ایس سول لسٹ 2022 محکمے کے ویب سائٹ https://dopt.gov.inپر بھی دستیاب ہے۔
نائب صدر جمہوریہ ہند کا سکریٹریٹ
نائب صدر جمہوریہ نے سُلبھ انٹرنیشنل کے بانی ڈاکٹر بندیشور پاٹھک کے انتقال پر تعزیت کا اظہار کیا
نائب صدر جناب جگدیپ دھنکھڑنے معروف سماجی کارکن اور سُلبھ انٹرنیشنل کے بانی ڈاکٹر بندیشور پاٹھک کے انتقال پر گہرے رنج و غم کا اظہار کیا ہے۔
ایک ٹویٹ میں، نائب صدرجمہوریہ نے کہا:
"ممتاز سماجی کارکن اور سُلبھ انٹرنیشنل کے صاحب بصیرت بانی، ڈاکٹر بندیشور پاٹھک جی کے انتقال سے گہرا دکھ ہوا ہے۔ ہاتھ سے میلا اٹھانے کی روایت کو ختم کرنے اور صفائی ستھرائی کو فروغ دینے کی ان کی انتھک لگن نے بے شمار لوگوں کی زندگیوں کو بہتر بنایا ہے۔ اس غم کی گھڑی میں میری ہمدردیاں اور دعائیں سوگوار خاندان کے افراد کے ساتھ ہیں۔ "
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ -19 سے بچاؤ والی خوراک کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں کو 184.92 کروڑ سے زیادہ ویکسین خوراک فراہم کی گئیں
ریاستوں اورمرکز کے زیرانتظام علاقوں کے پاس 15.67 کروڑ سے زیادہ بچے ہوئے اور غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|
31)؍مارچ 2022کے مطابق)
|
|
فراہم کی گئی خوراکیں
|
|
1,84,92,39,995
|
|
بچی ہوئی خوراکیں
|
|
15,67,22,701
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 184,92کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں 15.67 کروڑ سے زیادہ بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
یو پی ایس سی
سول سروسز امتحان 2019 کے نتائج سے متعلق یوپی ایس سی کی وضاحت
نئی دہلی:06 اگست ، 2020:
یونین پبلک سروس کمیشن  کے علم میں یہ بات آئی ہے کہ سول سروسز امتحان 2019 کے لئے حکومت کے ذریعے فراہم کردہ خالی اسامیوں کیلئے سفارش کردہ امیدواروں کی کم تعداد کے بارے میں کچھ گمراہ کن اطلاعات گردش کررہی ہیں۔
سول سروسز امتحان کے تحت سروسز/ عہدوں کیلئے تقرری کیلئے کمیشن حکومت ہند کے ذریعے نوٹیفائی کئے گئے امتحانات کے ضوابط کی سختی سے پابندی کرتا ہے۔ اس کے ذریعے وضاحت کی جاتی ہے کہ سول سروسز امتحان 2019 کیلئے 927 خالی اسامیوں کے لئے کمیشن نے پہلے 829 امیدواروں کے نتائج جاری کیے ہیں اور کمیشن نے سول سروسز امتحان ضوابط 2020 کے ضابطہ 16 اور  کے مطابق ریزرو امیدواروں کی ایک فہرست بھی تیار رکھی ہے۔
دہائیوں سے یہ ایک معیاری طریقہ کار رہا ہے تاکہ ریزرو زمروں سے تعلق رکھنے والے امیدواروں جن کاانتخاب عام معیارات کے مطابق کیا جاتا ہے، وہ اگر اپنے ریزرو اسٹیٹس کی بنیاد پر سروسز اور کیڈر کا انتخاب کرتے ہیں جو ان کے لئے اگر سودمند ہے تو اس کے نتیجے میں پیدا ہونے والی خالی نشستوں کو ریزرو امیدواروں کی فہرست سے پُر کیا جاسکتا ہے۔ ریزرو لسٹ میں مخصوص زمروں سے تعلق رکھنے والے امیدواروں کی بھی مناسب تعداد ہوتی ہے تاکہ عام معیارات سے منتخب ہونے والے مخصوص زمروں سے تعلق رکھنے والے امیدواروں کے ذریعے ترجیحات کے تعین کے بعد خالی نشستوں کو پُر کیا جاسکے۔ یو پی ایس سی کو سول سروسز امتحانات ضوابط 2019 کے ضابطہ 16 کے مطابق ترجیحات کے مکمل ہونے کے عمل تک ریزرو لسٹ کو پوشیدہ رکھنے کااختیار حاصل ہے۔
م ن۔م ع۔ ع ن
U NO:4369
(Visitor Counter : 158
اسٹیل کی وزارت
فولاد کی وزارت ایک شاندار ، فعال اور عالمی اعتبار سے مقابلہ جاتی ہندوستانی فولاد کے شعبے کے لئےایک چنتن شیور کااہتمام کرے گی
نئی دہلی،17ستمبر ۔فولاد کی وزارت نئی دہلی کے مانک شاہ سینٹر میں 23 ستمبر 2019 کو دن بھر چلنے والے ایک چنتن شیور کااہتمام کررہی ہے۔ اس چنتن شیور کا مقصد کلیدی فریقوں کے درمیان مذاکرات اور تبادلہ خیال کرنا ہے تاکہ ہندوستانی اسٹیل کے شعبے کو شاندار فعال، ماحول دوست اور عالمی اعتبار سے مقابلہ جاتی بنا کر ایک حکمت عملی کی جانب پیش قدمی کرکے ہندوستانی اسٹیل کی صنعت کو مزید فروغ دیا جاسکے۔
دن بھر چلنے والے چنتن شیور کا خاص مقصد یہ ہے کہ ہندوستانی اسٹیل کے سیکٹر کی مقابلہ جاتی اہلیت بڑھانے کے مواقعوں پر تبادلہ خیال کیا جائے۔ گنجائش میں توسیع کو آسان بنایا جائے اور تکنالوجی اپنانے کو زیادہ فروغ دیاجائے اور ہندوستانی اسٹیل کی مانگ میں اضافہ کیاجائے۔ ساتھ ہی ساتھ برآمدات کے لئے اور گھریلو کھپت کی ضرورت کو پورا کرنےکے لئے اسٹیل کی مانگ کو بڑھایا جائے۔
فولاد اور پیٹرولیم اور قدرتی گیس کے مرکزی وزیر جناب دھرمیندر پردھان سڑک ٹرانسپورٹ اور شاہراہوں اور چھوٹی ، بہت چھوٹی اور اوسط درجے کی صنعت کے وزیر جناب نتن گڈ کری ،فولاد کے وزیر مملکت جناب فگن سنگھ کللستے اور فولاد کی وزارت کی سکریٹری جناب ونویے کمار افتتاحی اجلاس میں شرکت کریں گے۔ پارلیمانی امور اور بھاری صنعتوں اور پبلک انٹر پرائزز کے وزیرمملکت جناب ارجن رام میگھوال ، جناب فگن سنگھ کے ہمراہ الوداعی اجلاس میں لوگوں سے خطاب کریں گے۔
اس سیکٹر کے لئے اہم توجہ کے شعبوں کو دھیان میں رکھتے ہوئے مختلف تکنیکی اجلاس کا بھی اہتمام کیا گیا ہے ۔ سیکنڈری اسٹیل سیکٹر کے خصوصی حوالے کے ساتھ گھریلو صلاحیت کی توسیع کو آسان بنانے سے متعلق پہلا تکنیکی اجلاس سیکنڈری سیکٹر کے کلیدی شراکتداروں پر مشتمل ہوگا۔ اس اجلاس میں اس سیکٹر میں درپیش چیلنجوں اور مواقع پر غور کیاجائے گا اور اس بات پر تبادلہ خیال ہوگا کہ کس طرح یہ اجلاس اسٹیل کی قومی پالیسی 2017 کے اہداف کو پورا کرتے ہوئے صلاحیت کی توسیع میں تعاون کیاجاسکتا ہے۔دوسرے اجلاس میں ہندوستانی اسٹیل کی صنعت کی زبردست ترقی پر توجہ دی جائے گی اور اس میں ایسے امور پر توجہ دی جائے گی جس سے مانگ میں اضافہ ہوگا۔اس اجلاس میں اسٹیل پیدا کرنے والوں کے ساتھ ساتھ اسٹیل کااستعمال کرنے والے دونوں فریق شرکت کریں گے۔
ہائی گریڈ اسٹیل کے لئے ہندوستان کو ایک مرکز بنانے سے متعلق تیسرےاجلاس میں ہائی گریڈ کے اسٹیل کو ملک میں فروغ دینے سے متعلق چیلنجز اور مواقع پر بھی بات چیت ہوگی۔
کانفرنس میں پالیسی ساز، افسر شاہی ، اسٹیل پی ایس یوز مربوط اسٹیل پروڈیوسر، سیکنڈری اسٹیل پروڈیوسر ، بنیادی ڈھانچے کے ڈویولپسرس، آلات تیار کرنے والے ، استعمال کرنے والے ادارے اور انجمنیں ، ماہر تعلیم، سیکنڈری اسٹیل ایسوسیشنز، لوجسٹک سپلائر اور دیگر لوگوں کے علاوہ کنسلٹینٹس بھی شرکت کریں گے۔
اس چنتن شیور کااہتمام فیڈریشن آف انڈین چیمبرس آف کامرس انڈسٹری اور جوائنٹ پلانٹ کمیٹی کے ساتھ اسٹیل کی وزارت کی طرف سے کیاگیا ہے۔
---------------------------------------
م ن۔ح ا ۔رض
U- 4204
(Visitor Counter : 62
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت اب تک 220.66 کروڑکووڈ سے بچاؤ کے ٹیکے لگائے جاچکے ہیں ۔
گزشتہ 24 گھنٹوں کے دوران 3647 ٹیکے لگائے گئے۔
ہندوستان میں سردست زیر علاج مریضوں کی تعداد 66,170ہے۔
فی الحال زیر علاج مریضوں کی شرح 0.15 فیصد ہے۔
سردست ملک میں شفایابی کی شرح 98.67 فیصد ہے۔
گزشتہ 24 گھنٹوں کے دوران 10,780مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,42,72,256ہوگئی ہے۔
پچھلے 24 گھنٹوں کے دوران کووڈ کے 11,692نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح (5.09 (فیصد ہے ۔
جانچ کے بعد متاثر پائے جانے والے افراد کی ہفتہ وار شرح فیصد ہے ۔
اب تک کُل 92.50 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 2,29,739 , ٹیسٹ کئے گئے۔
کوئلے کی وزارت
‘آزادی کا امرت مہوتسو ’ کے تحت پروجیکٹ پھلواری سے بچوں میں نقص تغذیہ کے نادرن کو لفیلڈ لمٹیڈ  کی لڑائی کو استحکام ملے گا
نئی دہلی ،20ستمبر ، 2021 :
نادرن کولفیلڈ لمٹیڈ  ، جو کوئلہ کی وزارت کے تحت سینگرولی کے مقام پر کول انڈیا کی ایک شاخ ہے ، مدھیہ پردیش میں سینگرولی ضلع میں 75پھلواری مراکز شروع کرنے کے لئے پوری طرح تیار ہے ۔
فی الحال 25 ایسے مراکز کامیابی کے ساتھ چلائے جا رہے ہیں جن میں 6 ماہ سے 3 سال تک کی عمر کے لگ بھگ 220 بچے مستفید ہو رہے ہیں این سی ایل نے اس پروجیکٹ کو کامیابی کے ساتھ چلانے کے مقصد سے سی ایس آر کے تحت 128.86 لاکھ روپے کی رقم مختص کی ہے ۔
کوئلہ کی وزارت کی زیر ہدایت ، این سی ایل انتظامیہ نے کمپنی کے پائیدار اور دیر پا کاروباری طور طریقوں کے ایک حصّے کو طور پر پروجیکٹ پھلواری کے منصوبہ کا تصور پیش کیا اور پھر اسے عملی جامہ پہنایا ۔ کمپنی اپنے کمان کے علاقے کے لوگوں کے لئے غربت کے خاتمے، اچھی صحت ، خیروعافیت اور معیاری تعلیم کے لئے زبردست کوششیں کر رہی ہے۔
سینگرولی ضلع میں نقص تغذیہ کے سلسلے میں نیشنل فیملی ہیلتھ سروے  کے دوران سامنے آئے حقائق پر غور کرتے ہوئے ، این سی ایل نے پروجیکٹ پھلواری کا آغاز کرنے کی غرض سے ضلع انتظامیہ کے ساتھ ایک مفاہمت نامہ پر دستخط کئے ہیں اس مشن کا مقصد نقص تغذیہ اور چھوٹے بچوں کی جسمانی اور دماغی نشونما سے متعلق مسائل کو حل کرنا ہے ۔
پھلواری مراکز پر نقص تغذیہ کے شکار نشان زد بچے خصوصی توجہ حاصل کر رہے ہیں تاکہ ان کے وزن ، جسمانی اور دماغی نشونما، عام معیارات پر پوری اتر سکیں۔ اس کے علاوہ ان کی بڑھوتری کی باضابطہ نگرانی سے متعلق بندوبست کو بھی یقینی بنایا گیا ہے ۔ یہ پہل قدمی ، نقص تغذیہ کے خلاف مرکز کی لڑائی اور پائیدار سماجی ترقی کے تئیں اس کے عزم کے عمل کو مہمیز کرے گی ۔
اس کے علاوہ، بچوں کے لئے ان کی عمر کی مناسبت سے محفوظ کھلونوں ، بچوں کی دیکھ بھال سے متعلق ابتدائی تعلیم کی ٹریننگ کورس کے اجزاء اور اعتماد سازی کے دیگر اقدامات کے بھی انتظامات کئے گئے ہیں تاکہ بچوں کی سمجھ ، جسمانی، ذہنی اور سماجی ترقی کو یقنیی بنایا جا سکے ۔ گاؤں کے آشا کارکنان بچوں کو حفظان صحت سے متعلق خدمات فراہم کر رہے ہیں ۔ ان مخصوص نشان زد بچوں کے لئے گاؤں کے پھلواری مراکز کی معاون نرس قابلہ  کی مدد سے ٹیکہ کاری کا بھی بندوبست کیا گیا ہے۔
آزادی کا امرت مہوتسو تقریبات کے ایک حصّے کے طور پر ، کمپنی ، بچوں کے لئے تغذیہ بخش خوراک اور ان کی مجموعی ترقی کو یقینی بناے کے لئے بھی کام کام کر رہی ہے ۔ اب اس موقع پر کہ جب ملک ، غذانیت سے متعلق قومی مہینہ 2021 منا رہا ہے ، سینگرولی ضلع میں نقص تغذیہ کے اثر میں تخفیف کے تئیں این سی ایل کی پہل قدمی کی اہمیت کئی گنا بڑھ گئی ہے ۔ اس وقت، اس پروجیکٹ کے تحت 25 خواتین سمیت کل 32 مقامی افراد کو براہ راست روزگار حاصل ہوا ہے ۔ اور جیسے جیسے پھلواری مراکز کی تعداد میں اضافہ ہوگا روزگار حاصل کرنے والوں کی تعداد بھی بڑھتی جائے گی۔
بہت چھوٹی، چھوٹی اور درمیانی صنعتوں کی وزارت
ایم ایس ایم ای مصنوعات کی برآمدات میں اضافہ
نئی دہلی،17دسمبر 2018؍مالی سال 18-2017 کے دوران ایم ایس ایم ای اکائیوں کے ذریعے تیار کی گئی مصنوعات کی برآمدات میں 7.5فیصد کا اضافہ ہوا ہے۔یہ اطلاع آج لوک سبھا میں ایم ایس ایم ای کے وزیر مملکت ، گری راج سنگھ نے دی۔وزیر موصوف نے مزید بتایا کہ 16-2015 اور 17-2016 کے دوران بالترتیب یہ شرح نمو منفی 5.9 فیصد اور 4.8فیصد رہی تھی۔
گری راج سنگھ نے مزید کہا کہ کمرشیل انٹلی جینس اینڈ اسٹیٹسٹکس کے ڈائریکٹوریٹ سے موصولہ اطلاع کے مطابق ایم ایس ایم ای سے متعلق مصنوعات کی برآمدات مالی سال 16-2015، 17-2016، 18-2017 اور19-2018 کے دوران بالترتیب 130768.70،137068.80،147390.08 اور78519.91ملین امریکی ڈالر کے برابر رہی ہے۔
انہوں نے مزید بتایا کہ حکومت ہند نے ہندوستانی صنعت کی مسابقتی صلاحیت کو بہتر بنانے اور برآمدات کو تقویت دینے کے لئے متعدد اقدامات کئے ہیں۔ان اقدامات میں قومی مینوفیکچرنگ مسابقتی پروگرام، میک ان انڈیا مہم، ایز آف ڈوئنگ بزنس، بنیادی ڈھانچے اور لوجسٹکس کو بہتر بنانا،قرضے کی دستیابی کی صورتحال کو بہتر بنانا، بیداری پروگراموں اور ورکشاپوں، مرچنڈائز ایکسپورٹس فرام انڈیا اسکیم،پری اینڈ پوسٹ شپمنٹ روپی ایکسپورٹ کریڈٹ پر انٹریسٹ ایکوالائزیشن اسکیم اور نریات بندھو اسکیم کے تحت کئے گئے اقدامات شامل ہیں۔
ایک دوسرے سوال کے جواب میں گری راج سنگھ نے کہا کہ سینٹرل شماریاتی دفتر سے موصولہ اطلاع کے مطابق موجودہ قیمتوں پر مالی سال 15-2014، 16-2015 اور 17-2016 کے دوران مجموعی گھریلو پیداوار میں ایم ایس ایم ای کی حصے داری بالترتیب 29.7، 29.2 اور 28.9 فیصد رہی ہے۔ انہوں نے مزید کہا کہ شماریات اور پروگرام نفاذ کی وزارت کے ذریعے کرائے گئے نیشنل سیمپل سروے  کے 73ویں راؤنڈ کے مطابق تعمیرات کو چھوڑ کر غیر اِن کارپوریٹڈ غیر زرعی ایم ایس ایم ای میں 1109.89لاکھ افراد برسر روزگار تھے۔
وزارت دفاع
ایئر فورس ڈے 2018
نئی دہلی 08 اکتوبر ۔ہندوستانی فضائیہ آٹھ اکتوبر 2018 کو اپنا 86واں ایئر فورس ڈے منار ہی ہے ۔ ہندوستانی فضائیہ نے گزشتہ 80 دہائیوں کے دوران ٹکنالوجی کے میدان میں مزید استحکام حاصل کیا ہے تاکہ ملک کو درپیش کسی بھی خطرے کا مونھ توڑ جواب دیا جاسکے ۔ ہندستانی فضائیہ ملک کے آسمانوں کی حفاظت کے تئیں عہدبستہ ہونے کے ساتھ ساتھ آفات ناگہانی کے دوران ملک کے عوام کو راحت اوربچاؤ کی خدمات بھی فراہم کراتی رہی ہے ۔ مختلف فضائی مشقوں کے دوران پیشہ واریت کا مظاہرہ ہندوستانی فضائیہ  کے اس عزم کی تصدیق کرتا ہے کہ فضائی فوج موثر اور معقول سلامتی فراہم کرانے والا ادارہ ہے ۔آج کے روز ہندوستانی فضائیہ کے تمام مرد اور خواتین فضائیہ کی مضبوط بنیاد قائم کرنے والے بزرگ افسران کی عظیم قربانیوں اور ان تھک کوششوں کو خراج عقیدت پیش کرتے ہیں ۔
اس موقع پر اپنی دیرینہ روایات کے مطابق ہندوستانی فضائیہ نے ائیر فور س اسٹیشن ہنڈن  میں فضائیہ کی ایک شاندار پریڈ کم انویسٹیچر تقریب کا بھی اہتمام کیا ہے ۔ چیف آف ائیر اسٹاف ، ائیر چیف مارشل وی ایس دھنووا اس پریڈ کا معائنہ کریں گے ۔ ان تقریبات میں متعددسرکردہ اوربزرگ شخصیات شرکت کریں گی۔ پریڈ کے فوراََ بعد ائیر وارئیر ڈرل ٹیم جب اپنے فضائی کرتبوں کا مظاہرہ کرے گی تو لوگوں کی سانسیں سینوں میں رکنے لگیں گی ۔ علاوہ ازیں یہ ٹیم اپنی رائفلوں کے ساتھ ،ہتھیاروں کے طریقے استعمال کی ہنر مندی اور مخصوص طریقوں کا بھی مظاہرہ کرے گی ۔بعد ازاں ہمارے پسندیدہ ونٹیج طیاروں سمیت فضائیہ کے متعدد طیارے فضا میں اپنے کرتبو کا مظاہرہ کریں گے ۔
فضائی کرتب کے مظاہرے مشہورعام اسکائی ڈائیورز کی آکاش گنگا ٹیم کی فضا میں پرچم بردار تقریب کے ساتھ شروع ہوگا ۔ جس کے دوران فضائیہ کے جوان ایک اے این -32 طیارے سے چھلانگ لگائیں گے ۔ اس موقع پر فلائی پاسٹ کی تقریب میں ایم آئی -17 وی -5 اور ردرا ہیلی کاپٹر ز ، ڈورنئیر طیارے سی -130 جے اور سی -17 ٹرانسپورٹ ائیر کرافٹ جیگوار بیسن ، ایم آئی جی -29 ، مراج 2000 اور ایس یو -30 ایم کے آئی جنگی طیارے شامل ہوں گے ۔علاوہ ازیں فضائیہ کے ونٹیج طیارے ٹائیگر موتھ بھی حصہ لیں گے ۔ فلائی پاسٹ کے بعد لائٹ کمبیٹ ائیر کرافٹ  فضائی کرتبو کا مظاہر ہ کریں گے ۔ ہندوستانی فضائیہ کے سفیروںکی حیثیت رکھنے والی سوریہ کرن ایروبیٹکس ٹیم اپنے کرتبو ں سے  بھی ناظرین کو سانسیں روکنے پر مجبورکردے گی ۔ ایس کے اے ٹی میں 9 ہاک 132 طیارے اورہیلی کاپٹروں کی ایروبیٹک ٹیم سارنگ شامل ہے ۔ اس پریڈ کے بعد ناظرین کو ہندوستانی فضائیہ کے طیاروں ، فصائی اسلحہ ،راڈار اور میزائل نظام کو دیکھنے کا نادر موقع بھی حاصل ہوگا۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-5197
(Visitor Counter : 38
وزارت خزانہ
ڈی جی جی آئی کی گرو گرام شاخ نے ان پٹ ٹیکس قرض  جعل سازی کی پاداش میں مزید دو افراد کو گرفتار کیا ہے
نئی دہلی ، 25 اگست ، 2021 :
جی ایس ٹی انٹیلی جینس کے ڈائریکٹوریٹ جنرل کے ہریانہ کے گروگرام میں زونل یونٹ  نے اس سے پہلے ایک کیس کا پردہ فاش کیا تھا ۔ جس میں ایم / ایس ریڈا مینسی ورلڈ کے پروپرائٹر سنجے گوئل اور جناب دیپک شرما نے جعل سازی کر کے 176 کروڑ روپے کی کل فرضی آئی ٹی سی کی دھوکہ دہی کی تھی ۔ان دونوں کا آٹھ غیر موجود کمپنیوں پر کنٹرول حاصل ہے اس کے مطابق ، اس معاملے میں ڈی جی جی آئی نے ایم / ایس ریڈا مینسی ورلڈ کے پروپرائٹر جناب سنجے گوئل اور جناب دیپک شرما کو پہلے ہی گرفتار کیا گیا تھا ۔ اس معاملے کی مزید تحقیقات کرنے پر مزید دو کلیدی افراد جناب منیش مودی اور جناب گورو اگروال کا کردار بھی ابھر کر سامنے آیا ہے ۔
مزید چھان بین کے ذریعہ انکشاف ہونے والی تفصیلات کی بنیاد پر ، اس محکمے نے پیتم پورہ نئی دہلی کے رہائشی جناب منیش مودی چارٹرڈ اکاؤنٹینٹ کو گرفتار کیا۔ ان پر اشیا اور خدمات کی حقیقی سپلائی کئے بغیر ہی ان پٹ قرض  کو دھوکہ دہی سے خرد برد کرنے کی غرض سے فرضی کمپنیاں چلانے کا ریکٹ تیار کرنے کے الزامات عائد کئے گئے ہیں ۔ اس بات کا بھی انکشاف ہوا ہے کہ جناب منیش مودی نے فرضی کمپنیوں ایم/ ایس نوارن اینٹرپرائز اور ایم / ایس پنچوٹی اینٹرپرائز کا انتطام / کنٹرول سنبھال رکھا ہے ۔ جن کے ذریعہ انھوں نے جعل سازی کر کے 36 کروڑ روپے تک کے فرضی آئی ٹی سی کو خرد برد کیا ہے۔ اس کے علاوہ ان کے پاس سے ان الزامات کی تائید میں ایسے ثبوت بھی ملے ہیں جن سے ظاہر ہوتا ہے کہ ہو سکتا ہے کہ وہ ایسے ہی مقاصد کے لئے مزید ایسی کمپنیوں کو کنٹرول / یا ان کا انتطام وانصرام سنبھال رہے ہوں ۔ اس کے لئے مزید چھان بین جاری ہے۔
آئی ٹی سی جعل سازی کے اس ریکٹ میں ملوث مزید ایک کلیدی شخص جناب گورو اگروال پارٹنر ایم / ایس اگروال اینڈ کمپنی  کا نام بھی ابھر کر سامنے آیا ہے ۔ انھوں نے جعل سازی کر کے 15 کروڑ روپے مالیت کے فرضی ان پٹ ٹیکس قرض کی خرد برد کی ہے۔  اس لئے انہیں بھی اس محکمے نے انہی الزامات کی بنا پر گرفتار کیا ہے۔
اسی کے مطابق 23 اگست 2021 کو جناب منیش مودی اور جناب گورو اگروال کو گرفتار کیا گیا اور انہیں ڈپٹی ایم ایم دہلی کے سامنے پیش کیا گیا جنہوں نے ان افراد کو 14 روز کی عدالتی تحویل میں بھیجنے کا حکم دیا ۔ ان دونوں افراد نے بالترتیب 36 کروڑ روپے اور 15 کروڑ روپے سے زیادہ کی فرضی آئی ٹی سی کی خرد بر د کی ہے۔
اس سلسلے مین مزید تحقیقات جاری ہے۔
زراعت اور کاشتکاروں کی فلاح و بہبود کی وزارت
گزشتہ برس کے مقابلے میں خریف کے کُل بوائی رقبے میں 8.5فیصد کا اضافہ ہوا
تمام خریف فصلوں کے بوائی رقبے میں غیرمعمولی اضافہ
خریف فصلوں کے تحت کُل بوائی رقبے میں اطمینان بخش اضافہ درج کیا گیا ہے۔ 14 اگست 2020 تک خریف فصلوں کی کُل بوائی 1015.58 لاکھ ہیکٹیئر رقبے میں کی گئی ہے جبکہ گزشتہ برس کی اسی مدت میں یہ 935.70 لاکھ ہیکٹیئر رقبے میں کی گئی تھی۔ اس طرح ملک میں اس برس کُل بوائی رقبے میں پچھلے سال کے مقابلے میں 8.54 فیصد کااضافہ درج کیا گیا ہے۔
مختلف فصلوں کا بوائی رقبہ اس طرح ہے
چاول: پچھلے برس کی اسی مدت کے دوران 308.51 لاکھ ہیکٹیئر رقبے میں مقابلے میں چاول کی بوائی تقریباً 351.86 لاکھ ہیکٹیئر رقبے میں ہوئی ہے۔ اس طرح پچھلے برس کے مقابلے میں 43.35 لاکھ ہیکٹیئر رقبے میں زیادہ کوور کیا گیا ہے۔
دلہن: پچھلے برس کی اسی مدت کے دوران 121.50 لاکھ ہیکٹیئر کے مقابلے میں دلہن کی بوائی تقریباً 124.01 لاکھ ہیکٹیئر رقبے میں ہوئی ہے۔اس طرح پچھلے برس کے مقابلے میں 2.51 لاکھ ہیکٹیئر رقبے کو زیادہ کوور کیا گیا۔
موٹے اناج: پچھلے برس کی اسی مدت کے دوران 162.28 لاکھ ہیکٹیئر کے مقابلے میں موٹے اناج کی بوائی تقریباً 168.12 لاکھ ہیکٹیئر رقبے میں ہوئی ہے۔ اس طرح پچھلے برس کے مقابلے میں 5.84 لاکھ ہیکٹیئر رقبے کو زیادہ کوور کیا گیا ہے۔
تلہن:پچھلے برس کی اسی مدت کے دوران 163.57 لاکھ ہیکٹیئر کے مقابلے میں تلہن کی بوائی تقریباً 187.14 لاکھ ہیکٹیئر رقبے میں ہوئی ہے۔ اس طرح پچھلے برس کے مقابلے میں 23.56 لاکھ ہیکٹیئر رقبے کو زیادہ کوور کیا گیا ہے۔
گنا:پچھلے برس کی اسی مدت کے دوران 51.40 لاکھ ہیکٹیئر کے مقابلے میں گنے کی بوائی تقریباً 52.02 لاکھ ہیکٹیئر رقبے میں ہوئی ہے۔ اس طرح پچھلے برس کے مقابلے میں 0.62 لاکھ ہیکٹیئر رقبے کو زیادہ کوور کیا گیا ہے۔
جوٹ اور میستا:پچھلے برس کی اسی مدت کے دوران 6.85 لاکھ ہیکٹیئر کے مقابلے میں جوٹ اور میستا کی بوائی تقریباً 6.96 لاکھ ہیکٹیئر رقبے میں ہوئی ہے۔ اس طرح پچھلے برس کےمقابلے میں 0.11 لاکھ ہیکٹیئر رقبے کو زیادہ کوور کیا گیا ہے۔
کپاس: پچھلے برس کی اسی مدت کے دوران 121.58 لاکھ ہیکٹیئر کے مقابلے میں کپاس کی بوائی لگ بھگ 125.48 لاکھ ہیکٹیئر رقبے میں ہوئی ہے۔ اس طرح پچھلے برس کے مقابلے میں 3.90 لاکھ ہیکٹیئر رقبے کو زیادہ کوور کیا گیا ہے۔
مرکزی آبی کمیشنکے مطابق ملک کے مختلف حصوں میں 123آبی ذخائر میں پانی کا اسٹوریج پچھلے برس کی اسی مدت کے مقابلے میں 88 فیصد ہے۔
مزید جانکاری کیلئے یہاں کلک کریں:
صدر جمہوریہ کا سکریٹریٹ
یوم اساتذہ کے موقع پر صدر جمہوریہ کی مبارکباد
صدر جمہوریہ ہند، جناب رام ناتھ کووند نے یوم اساتذہ کے موقع پر ملک بھر کے اساتذہ کو مبارکباد دی ہے۔
ایک پیغام میں، صدر جمہوریہ نے کہا، ”یوم اساتذہ ایک عظیم ماہر تعلیم، فلسفی اور ہندوستان کے سابق صدر ڈاکٹر سروپلی رادھاکرشنن کی یوم پیدائش پر منایا جاتا ہے۔ میں یوم اساتذہ کے موقع پر تمام اساتذہ کو مبارکباد اور نیک خواہشات پیش کرتا ہوں۔
یوم اساتذہ ایک ایسا موقع ہے جب ہم ان تمام اساتذہ کی خدمات کا احترام کرتے ہیں جو ہمارے بچوں کی فکری اور اخلاقی ترقی میں اہم کردار ادا کرتے ہیں۔ ہندوستانی روایت میں، اساتذہ کو خدا کے مقام پر رکھا جاتا ہے۔
کووڈ-19 عالمی وبا کے دوران، اساتذہ کے ذریعہ اپنایا گیا تدریسی عمل بھی ایک بڑی تبدیلی سے گزرا۔ لاک ڈاؤن کے دوران، ہمارے اساتذہ نے تعلیم کے آن لائن میڈیم کے تعارف سے وابستہ ہر چیلنج کو قبول کیا۔ انھوں نے طلبا کی بلا تعطل تعلیم کو جاری رکھنے کے لیے مؤثر اقدامات کیے۔
اس موقع پر، آئیے ہم سب ایک مضبوط اور خوشحال ملک کی تعمیر میں اہم تعاون کے لیے پوری ٹیچنگ کمیونٹی کا شکریہ ادا کریں۔“